Poslednje dny stareho a prěnje dny noweho lěta su na mnohich městnach składnosć, na dźěło minjenych dwanaće měsacow zhladować. Serbske Nowiny rozhladuja so po dwurěčnych komunach, što su tam wšo zdokonjeli.
Kubšicy (CS/SN). Přewšo wulke wužadanje za Kubšisku gmejnu loni bě nowotwar Bošečanskeje zakładneje šule přihotować. Za to dyrbjachu na přikład transport šulerjow do nachwilneje šule na Lubijskej dróze w Budyšinje organizować a přewodnikow šulerjow namakać. Nimo toho mějachu kompjuterowy kabinet do nachwilneho kubłanišća přeměstnić. Runočasnje mějachu so plany za dźěła na starym městnje dale wjesć. Wot 21. septembra přihotowachu twarnišćo, tydźeń pozdźišo su dźěle šulskeho domu torhać započeli.
ces_Latn szl_Latn